นายกรัฐมนตรี ยืนยันเร่งผลักดันมาตรการช่วยเหลือเกษตรกร แต่ต้องรอการประกาศใช้งบประมาณปี 2563 จึงจะสามารถเริ่มดำเนินการได้
นายกรัฐมนตรี ยืนยันเร่งผลักดันมาตรการช่วยเหลือเกษตรกร แต่ต้องรอการประกาศใช้งบประมาณปี 2563 จึงจะสามารถเริ่มดำเนินการได้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า ขณะนี้อยู่ระหว่างการพิจารณามาตรการช่วยเหลือเกษตรกร ทั้งการช่วยเหลือชาวไร่อ้อย สนับสนุนปัจจัยการผลิต โครงการสินเชื่อเพื่อเสริมสภาพคล่องผู้ประกอบการประมง รวมถึงโครงการประกันรายได้เกษตรกรข้าวโพด ซึ่งได้เห็นชอบในหลักการไปแล้ว และเตรียมเสนอ ครม.เพื่อพิจารณาต่อไป แต่ยังจำเป็นต้องรอการประกาศใช้งบประมาณปี 2563 ให้มีผลบังคับ ซึ่งเมื่อมีความพร้อมจะทยอยให้ความช่วยเหลือตามหลักเกณฑ์ที่กำหนดไว้นายกรัฐมนตรี ยืนยันด้วยว่า ไม่ได้นิ่งนอนใจและไม่เคยทอดทิ้งการให้ความช่วยเหลือเกษตรกร อีกทั้งไม่ได้คำนึงว่าเป็นนโยบายของพรรคใดพรรคหนึ่ง แต่ถือเป็นความรับผิดชอบร่วมกันทั้งรัฐบาลที่ต้องดูแลประชาชนทุกภาคส่วนนายกรัฐมนตรี กล่าวว่า รัฐบาลได้พยายามแก้ไขปัญหาเศรษฐกิจ ซึ่งต้องอาศัยความร่วมมือจากทั้งภาครัฐที่กำหนดนโยบายและขจัดปัญหาอุปสรรคต่างๆ และภาคเอกชนที่ต้องสนับสนุนการลงทุน การใช้จ่ายเงินตราต่างประเทศให้มากขึ้นจะช่วยบรรเทาการแข็งตัวค่าเงินบาทมากขึ้น